म्हापशेंः घाटेश्वरनगर- खोर्ली हांगा एका गॅरेजींतल्या दुचाकी चोरी प्रकरणांत म्हापशें पुलिसांनी तीग चोरांक अटक केली. तांचे कडल्यान पुलिसांनी मालवाहू मिनी टेम्पो सयत तीन दुचाकी मेळून 5 लांखाचो म्हालवज जप्त केलो. प्रज्योत प्रकाश च्यारी ( 34, डांगी कॉलनी- म्हापशें) शाहीद मोहम्मद सिद्धीकी 929, करासवाडो) आनी संदेश भगवान साळकार (27, दत्तवाडी) अशीं अटक केल्ल्यांचीं नांवां आसात.
 फाटल्या 25 फेब्रुवारीक फांतोडर 4. 30 वरांचेर दुचाकी चोरी जाल्ली. कलीम मुल्ला हांणी आपल्यो तीन दुचाकी चोरयेक गेल्ल्याची कागाळ केल्ली. दुचाकीचे सुटे भाग हे चोर भंगार अड्यार विकपाचे तयारेंत आशिल्ले.
 पुलिसांनी तांचे कडल्यान दुचाकी चोरून व्हरपाक वापरल्ली जीए 03 एन 3547 ही महिंद्रा गुड्स कॅरिअर जप्त केल्या. निरीक्षक परेश नायक हांच्या मार्गदर्शना खाला उपनिरीक्षक बाबलो परब, हवालदार सुशांत चोपडेकार, प्रकाश पोळेकार, अभिषेक कासार, अक्षय पाटील, आनंद राठोड हांणी ही कामगिरी केली.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 